Hans Haga

Hans Haga (født 8. desember 1924 i Nannestad, død 22. juni 2008 på Nes i Akershus) var en norsk bondelagsleder.

Haga var ferdig utdannet sivilagronom i 1951. Året etter ble han ansatt som fylkessekretær i Oppland Bondelag. Fram til han pensjonerte seg i 1992 fortsatte han i Norges Bondelag som ansatt eller tillitsvalgt. Fra 1960 var han bonde på Henni i Nes kommune, samtidig som han hadde tillitsverv i Bondelaget og Norsk Landbrukssamvirke. Han ble valgt inn i styret i Norges Bondelag i 1965, og var Bondelagets leder fra 1974 til 1980. Han var Bondelagets generalsekretær fra 1980 til 1988, og ansatt som spesialrådgiver 1988–92. Han fikk et ettermæle som en sterk leder, særlig under landbruksforhandlingene på 1970-tallet.

Hans Haga var far til Åslaug Haga, statsråd og leder av Senterpartiet.

 Referanser 

Kategori:Norske fagforeningspersoner